HTG Montage & Service

Almindelige betingelser for levering, montering og andet servicearbejde

1. Anvendelse
   1. Disse almindelige salgs- og leveringsbetingelser finder anvendelse ved køb af produkter, montage- og servicearbejde fra HTG Montage & Service v. Henrik Treu Grønbech, CVR-nr.: 43303961, [mail@htg-montage.dk](mailto:mail@htg-montage.dk) (”HTG”), medmindre der indgås anden skriftlig aftale.
2. Aftaleindgåelse
   1. Tilbud afgivet af HTG er gældende i 14 dage fra tilbudsdatoen, medmindre andet er angivet. Ved købsordrer er aftale først indgået, når køber har modtaget skriftlig ordrebekræftelse fra HTG.
   2. Alene det arbejde, der direkte er anført i tilbuddet, er omfattet heraf. Ethvert arbejde herudover er ekstraarbejde, der afregnes efter HTGs til enhver tid gældende satser for regningsarbejder.
3. Montage- og servicearbejder
   1. Omfatter en aftale montage- eller servicearbejder, er det køberens ansvar, at sådanne arbejder kan påbegyndes på det aftalte tidspunkt, og at købers eget og andre leverandørers arbejde er tilrettelagt på en sådan måde, at HTGs arbejde kan færdiggøres i en ubrudt periode efter påbegyndelsen. Arbejdet kan dog efter HTGs skøn foretages af flere gange.
   2. Køber oplyser HTG om de gældende sikkerhedsbestemmelser på montagestedet. Køberen er over for HTG ansvarlig for, at montering- og servicearbejder kan udføres på arbejdsstedet i overensstemmelse med regler og lovgivning for arbejdsmiljø.
   3. Køber skal sørge for at der på arbejdsstedet i nødvendigt omfang er vand og strøm til disposition for HTG. Dette skal ske uden omkostninger for HTG, der heller ikke skal betale for forbrug.
   4. HTGs omkostninger i forbindelse med opståede forsinkelser dækkes af køber og faktureres særskilt. Er forsinkelsen væsentlig, skal køber tillige dække HTGs indirekte tab som følge af forsinkelsen.
   5. Aflevering finder sted middelbart efter arbejdets afslutning, og en evt. afhjælpningsperiode for mangler ved montage- og servicearbejdet regnes fra dette tidspunkt.
   6. En evt. afhjælpningsperiode for mangler ved de medsolgte produkter regnes fra disses levering.
   7. Køber har ansvaret og bærer selv omkostninger til eventuel oprydning og rengøring på arbejdsstedet.
   8. Omkostninger eller afgifter ved bortskaffelse af emballage er HTG uvedkommende.
4. Produktinformation
   1. Oplysninger i markedsføringsmateriale, prislister og anden produktinformation er kun bindende hvis der udtrykkeligt henvises til dem i aftalen.
   2. HTG påtager sig intet ansvar for købers udvælgelse af evt. supplerende udstyr og services, som ønskes anvendt sammen med produktet, for anvendelsen og for resultaterne heraf.
5. Betaling
   1. Når ikke andet er aftalt skal betaling ske mod faktura [netto kontant / 8 dages betalingsfrist] fra fakturadato.
   2. Betaler køberen ikke rettidigt, har HTG ret til renter fra forfaldsdagen med 1,5 % pr. påbegyndt måned. HTG har også ret til kompensation for eventuelle inddrivelsesomkostninger. HTG kan derudover afbryde sin opfyldelse af aftalen indtil betaling sker.
6. Ejendomsforbehold
   1. Købt materiale og produkter forbliver leverandørens ejendom, indtil betaling for det samlede køb er erlagt fuldt ud i den udstrækning, et sådant ejendomsforbehold er gyldigt i henhold til den relevante lovgivning.
7. Force majeure og hardship
   1. Følgende omstændigheder medfører ansvarsfrihed, såfremt de ikke kunne forudses ved aftalens indgåelse og forhindrer aftalens opfyldelse eller gør opfyldelsen urimeligt byrdefuld: arbejdskonflikt og enhver anden omstændighed, som parterne ikke er herre over, såsom brand, naturkatastrofer og ekstreme naturfænomener, krig, mobilisering eller militærindkaldelser af tilsvarende omfang, rekvirering, beslaglæggelse, handels- og valutarestriktioner, oprør og uroligheder, mangel på transportmidler, hackerangreb, almindelig vareknaphed, indskrænkninger i tilførslen af drivkraft samt mangler ved eller forsinkelse af leverancer fra underleverandører, som skyldes nogen af de i dette punkt nævnte omstændigheder.
   2. Det pålægges den der ønsker at påberåbe sig ansvarsfrihed at give den anden part besked herom uden ugrundet ophold efter begivenheden er indtrådt.
   3. Aftalen kan hæves ved skriftlig besked til den anden part, såfremt opfyldelse hindres i mere end 6 måneder af en ansvarsfrihedsgrund som nævnt ovenfor.
8. Reklamation
   1. Køber skal straks ved levering og før produkterne tages i brug, gennemgå det leverede for mangler.
   2. Reklamationer over mangler, der er eller burde være konstateret ved en sædvanlig undersøgelse, skal straks fremsættes overfor HTG og senest 8 dage efter levering. Reklamationsbeskeden skal indeholde en beskrivelse af manglen. Fremsættes reklamationen ikke indenfor den anførte frist, fortaber køber sin ret til at gøre manglen gældende.
9. Ansvar for mangler
   1. Betinget af, at de aftalte betalingsbetingelser overholdes, og at reklamation er sket rettidigt, afhjælper HTG mangler, som viser sig indenfor 12 måneder efter leveringstidspunktet. Ansvaret omfatter ikke mangler, som skyldes årsager opstået, efter at risikoen er gået over på køber.
   2. Afhjælpning sker alene – efter HTGs valg – ved justering, reparation eller ombytning af produktet eller dets komponenter. Arbejdsløn ved demontering og montering erstattes ikke. Medfører demontering og montering indgreb i andet end det leverede, er arbejdet og omkostningerne herved HTG uvedkommende.
   3. Er produktet ændret eller serviceret af andre end HTG eller en af denne anvist reparatør, eller har produktet været udsat for overlast, eller er produktet anvendt til sådanne formål, hvortil det ikke er beregnet, eller er installation, drift og vedligeholdelse ikke i overensstemmelse med HTG eller producentens forskrifter, bortfalder HTGs pligt til vederlagsfri afhjælpning såvel som eventuelt afgivne garantier.
   4. HTGs ansvar omfatter ikke mangler opstået i materiale, som er tilvejebragt køber / en af denne udpeget medproducent/leverandør eller i konstruktioner, der er foreskrevet eller specificeret af nævnte.
   5. Opfylder HTG ikke inden rimelig tid sine forpligtelser i henhold til ovenstående, kan køber kræve et forholdsmæssigt afslag i købesummen, dog højst 15 % af den aftalte købesum. Er manglen væsentlig, kan køber hæve aftalen ved skriftlig meddelelse til HTG og kræve erstatning for sit tab, dog højst 15 % af den aftalte købesum.
   6. Sælgers ansvar er maksimeret til ovenstående.
   7. HTG hæfter ikke for driftstab, avancetab eller andet indirekte tab.
10. Produktansvar
    1. HTG er ansvarlig for personskade i henhold til regler og lovgivningen for produktansvar.
    2. HTG er ikke ansvarlig for skade på fast ejendom eller løsøre, som indtræder, når produktet er i købers besiddelse. HTG er heller ikke ansvarlig for skade på produkter, der er fremstillet af køber, eller på produkter, hvori disse indgår. I øvrigt er HTG kun ansvarlig for skade på fast ejendom og løsøre, hvis det bevises, at skaden skyldes fejl eller forsømmelse begået af HTG.
    3. I den udstrækning HTG måtte blive pålagt produktansvar over for tredjemand, er køberen forpligtet til at holde sælger skadesløs.
    4. Disse begrænsninger i HTGs ansvar gælder ikke, hvis HTG har gjort sig skyldig i grov uagtsomhed. Hvis tredjemand fremsætter krav mod en af parterne om erstatningsansvar i henhold til dette punkt, skal denne part straks underrette den anden herom. Køber er forpligtet til at lade sig sagsøge ved den domstol eller voldgiftsret, som behandler erstatningskrav, der er rejst mod HTG på grund af en skade, som påstås forårsaget af produktet.
11. Persondata
    1. De oplysninger, som køber afgiver i forbindelse med sin ordre, vil blive registreret hos HTG, som er dataansvarligfor oplysningerne. Læs mere om HTGs behandling af personoplysninger og købers rettigheder i privatlivspolitikken [link].
12. Værneting og Lovvalg
    1. Dansk ret finder anvendelse ved fortolkningen og afgørelsen af tvister opstået som følge af eller i tilknytning til den indgåede aftale. Værnetinget er Retten i Odense. Bestemmelsen er ikke til hinder for, at fogedforbud eller andre foreløbige retsmidler kan søges gennemført ved det relevante værneting.

Dokumentet er senest revideret den 20-07-2022.